**14 ЯНУАРИ 2025 г.**

**Наказателно дело от общ характер №816/2024 година – 10:30 часа**

На 14.01.2025 година, се проведе първото разпоредително съдебно заседание по наказателно дело №816/2024 година, образувано срещу две обвиняеми с инициали **Е.И.Г.**, от град Левски, родена 2002 година и **С.Г.С.**, от град Червен бряг, родена 1986 година.

Двете са обвинени в това, че на 09.01.2024 година в град Червен бряг, като съизвършители отнели чужда дебитна карта и изтеглили от нея, без съгласието на титуляра, общо сумата от 1500 лева. С дебитната карта са се сдобили като обвиняемата С.Г.С. незабелязано бръкнала в чантата на съпругата на титуляра на картата. От там взела портмонето й с пари в брой и въпросната дебитна карта. Още същия ден изтеглили сумите и си поделили парите.

На следващия ден извършителите били установени. Подсъдимите са с чисто съдебно минало и са възстановили щетите от престъплението в почти пълен размер.

В съдебното заседание не се е явила една от подсъдимите, тъй като не е редовно призована. Това е наложило отлагане на делото. Следващото съдебно заседание е насрочено за 25.03.2025 година, за която дата ще се изискат справки за установяване местонахождението на подсъдимата, за да бъде същата редовно призована за делото.

**Връзки с обществеността 14 януари 2024 г.**

**e-mail:** **os\_press@abv.bg**